OpenLLM-France/wikimedia huggingface dataset:
# Ange Santini

Ange Santini, (Calvi, Alta Còrsega, 10 de juny de 1959), és un polític cors, president del Consell executiu de Còrsega des del 4 d'abril de 2004, així com alcalde adjunt de Calvi pel partit Unió pel Moviment Popular (UMP). El president del Consell executiu és el principal responsable polític de Còrsega, on exerceix el poder executiu.

## Càrrecs polítics

* 1983 : Conseller municipal de Calvi
* 1995 : Alcalde de Calvi
* 1997 : President del SIVU Sanitari de Balagne
* 1998 : Conseller territorial
* 1999 : Reescollit conseller territorial, president de la Comissió de Desenvolupament Econòmic i Ordenament del Territori
* 2001 : Reescollit alcalde de Calvi, president de l'Associació dels alcaldes de Balagne
* 2002 : President fundador de la Communauté de communes de Calvi Balagne, vicepresident de l'Assemblea de Còrsega, president del Grup « le Rassemblement » à l'Assemblea de Còrsega
* 2003 : President fundador del centre turístic de Balagne
* 2004 : Elegit president del Consell executiu de Còrsega, adjunt a l'alcalde de Calvi
* 2005 : Es presenta a les eleccions senatorials contra François Vendasi (PRG)
* 2006 : President de l'Agència de Desenvolupament Econòmic de Còrsega (ADEC)
* 2008 : Reescollit alcalde de Calvi

## Enllaços externs

* Blog d'Ange Santini, President del Consell executiu de Còrsega Arxivat 2008-11-17 a Wayback Machine.
* Profil sur Facebook
* Web de la Col·lectivitat territorial de Còrsega Arxivat 2011-02-19 a Wayback Machine.
* Web de Calvi Arxivat 2009-02-18 a Wayback Machine.
# Arni

Arni (apareix també com Arnia) fou un antic principat de l'Índia, a Tamil Nadu, a l'antic districte de North Arcot de la presidència de Madras. Era l'únic estat del districte que era un jagir.
La superfície era de 474 km² i la població el 1881 de 73.417 habitants repartits en 182 pobles. La capital era Arni. L'estat era plat i obert amb poc turons i elevacions, destacant la de Devipuram, amb un temple. L'activitat era essencialment agrícola però també hi havia manufactura de teixits, especialment seda i cotó; certa poteria de vidre o ceràmica també es produïa a Arni.
El jagir fou concedit als seus sobirans (jagirdars) pel raja de Vijayanagar el segle XVI. El 1789 la Companyia Britànica de les Índies Orientals que anava a administrar la zona, va confirmar la concessió amb un tribut de 1000 lliures després rebaixat a 500.
La capital 12° 40′ 23″ N, 79° 19′ 31″ E﻿ / ﻿12.67306°N,79.32528°E﻿ / 12.67306; 79.32528 Arni tenia 4.812 habitants dels quals 4.177 eren hindús i 536 musulmans (la resta altres). Estava situada a la dreta del riu Cheyar o Cheyair a uns 26 km al sud d'Arcot. Fou estació militar i tenia un fort fins al segle XVIII però al segle xix era en ruïnes. El 1751 aquest fort fou assaltat per Robert Clive el novembre quan perseguia a Raha Sahib; sota els murs del fort d'Arni, Sir Eyre Coote va derrotar el 1782 a les tropes del francès Lally i de Haidar Ali de Mysore i va capturar la fortalesa i els seus equipaments militars. Fou punt de concentració dels britànics per la campanya del 1790. El terreny de la fortalesa està exclòs del territori del jagirdar. Cal destacar un monument dedicat per un oficial a un company mort en un dol i un temple ben construït però sense estàtues rellevants.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Jun Komura Trullenque

Jun Komura Trullenque (japonès: 小村潤) (Barcelona, 2002) és un escriptor i llibreter català d'ascendència japonesa.

## Trajectòria

De pare japonès i mare catalana, també té avantpassats andalusos. Va estudiar la primària a l'Escola Infant Jesús, on la seva mare era professora. Des dels 16 anys treballa com a llibreter, primer a la llibreria Nollegiu del Clot i més tard a la Llibreria Ona. En la joventut, va decidir estudiar Filologia Catalana a la Universitat de Barcelona. Interessat pels seus orígens, va immergir-se en la cultura japonesa unint-se a un club de haiku a Barcelona, gràcies al qual va descobrir el seu gust per la poesia i el nattō.
El 2017 i el 2018, competia per al Club Esportiu Universitari en proves d'atletisme. El 2022, va ser un dels setze organitzadors del cicle Bivac del Centre de Cultura Contemporània de Barcelona, un festival de reflexió i creació juvenil que forma part de la Biennal de Pensament. El 2023, va guanyar el IV Certamen Art Jove de poesia Salvador Iborra per l'obra Els enyooors, destacada pel jurat pels girs irònics, els contrastos textuals, l'eclecticisme i la hibridesa formal. En el poemari, tracta de qüestions com la precarietat laboral juvenil i els conceptes de la bellesa i l'amor en temps de «capitalisme hipertrofiat».

## Influències

Ha rebut influències de Matsuo Bashô, Kōbō Abe, Karl Marx, Hélène Cixous, Francesc Fontanella i Joan Maragall, entre d'altres. També s'inspira de la cultura pop, amb referents com Shakira, Núria Feliu i LaFrancesssa i símbols com Google Maps, Vinted i Youtube.

## Vida personal

Viu de sempre al barri del Clot a Barcelona.

## Obra

* Els enyooors (Viena Edicions, 2024)

## Referències

* 1 2 «"El coleccionista de estrellas"» (en castellà). Página Dos. RTVE, 27-01-2013. [Consulta: 19 novembre 2023].
* 1 2 3 Mateu, Melcion. «La nostàlgia segons Jun Komura: una lírica per a l’era digital». La Lectora, 18-06-2024. [Consulta: 19 juny 2024].
* ↑ Marrón, Núria. ««Hem deixat de comprar roba nova»: parlen els més joves». El Periódico, 09-11-2019. [Consulta: 1r desembre 2023].
* 1 2 Collell, Elisenda. ««Els joves ja no podem somiar: el nostre futur està negat»». El Periódico, 29-01-2023. [Consulta: 19 novembre 2023].
* ↑ «A la Nollegiu del #Clot...». Nollegiu, 11-03-2022. [Consulta: 19 novembre 2023].
* 1 2 Mira, Gerard. «Jun Komura: “Hauríem de ser menys exigents amb l’amor”». El Món, 13-04-2024. [Consulta: 15 abril 2024].
* 1 2 «Jun Komura guanya el VI Certamen Art Jove de poesia Salvador Iborra». dBalears, 19-11-2023. [Consulta: 19 novembre 2023].
* ↑ «Control Sub-18 i Sub-20 en Pista Coberta (2a jornada)» (PDF) (en castellà) p. 4. Real Federación Española de Atletismo, 16-12-2017. [Consulta: 19 març 2024].
* ↑ «Control Absolut en Pista Coberta (5a.Jornada)» (PDF) (en castellà) p. 2. Real Federación Española de Atletismo, 19-01-2018. [Consulta: 19 març 2024].
* ↑ Aguilar, Laura; Barragán, Helena; Galbany, Roger. «Festival Bivac: La veu dels joves com a refugi». Universitat de Barcelona, 21-11-2022. [Consulta: 19 novembre 2023].
# Cantó de Liévin-Nord

El cantó de Liévin-Nord és un cantó francès del departament del Pas de Calais, situat al districte de Lens. Té un municipi i part del de Liévin.

## Municipis

* Grenay
* Liévin (part)

## Història

Llista dels consellers generals successius :
| Data d'elecció | Identitat | Partit |
| 1945-1981 | Henri Darras | SFIO, després PS |
| 1981-1988 | Jean-Pierre Kucheida | PS |
| 1988-1994 | Michel Lardez | PS |
| 1994-2008 | Daniel Breton | PCF |
| 2008- | Michel Lardez | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| - | - | - | - | - | 21.622 | 21.094 |
| A partir de 1990: Població sense dobles comptes |||||||
# Cantó de Berck

El cantó de Berck és un cantó francès del departament del Pas de Calais, situat al districte de Montreuil. Té 10 municipis i el cap és Berck.

## Municipis

* Airon-Notre-Dame
* Airon-Saint-Vaast
* Berck
* Colline-Beaumont
* Conchil-le-Temple
* Groffliers
* Rang-du-Fliers
* Tigny-Noyelle
* Verton
* Waben

## Història

Llista dels consellers generals successius :
| Data d'elecció | Identitat | Partit |
| 1985-2011 | Jean-Marie Krajewski | PS |
| 2011- | Bruno Cousein | UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 17.344 | 18.612 | 20.307 | 21.429 | 22.714 | 23.379 | 25.480 |
| A partir de 1990: Població sense dobles comptes |||||||
# Vela als Jocs Olímpics d'estiu de 1948

Als Jocs Olímpics d'Estiu de 1948 celebrats a la ciutat de Londres (Regne Unit) es disputaren cinc proves de vela. La competició se celebrà entre els dies 3 i 12 d'agost a Torquay, població situada a la costa sud-oest d'Anglaterra.

## Resum de medalles

| Prova | Or | Argent | Bronze |
| 6 metres Detalls | Estats Units LlanoriaHerman Whiton Alfred Loomis James Weekes James Smith Michael Mooney | Argentina DjinnEnrique Sieburger Emilio Homp Rufino Rodríguez Rodolfo Rivademar Julio Sieburger Enrique Sieburger | Suècia Ali Baba IITore Holm Torsten Lord Martin Hindorff Carl Robert Ameln Gösta Salén |
| Dragon Detalls | Noruega PanThor Thorvaldsen Sigve Lie Håkon Barfod | Suècia SlaghökenFolke Bohlin Hugo Johnson Gösta Brodin | Dinamarca SnapWilliam Berntsen Ole Berntsen Klaus Baess |
| Firefly Detalls | Paul Bert Elvstrøm | Ralph Evans | Koos de Jong |
| Star Detalls | Estats Units HilariusHilary Smart Paul Smart | Cuba Kurush IIICarlos Culmell Carlos Pla | Països Baixos StaritaBob Maas Eddy Stutterheim |
| Swallow Detalls | Regne Unit SwiftStewart Morris David Bond | Portugal SymphonyDuarte Bello Fernando Pinto | Estats Units MargaretLockwood Pirie Owen Torrey |

## Medaller

| Posició | País | | | | Total |
| 1 | Estats Units | 2 | 1 | 1 | 4 |
| 2 | Dinamarca | 1 | 0 | 1 | 2 |
| 3 | Noruega | 1 | 0 | 0 | 1 |
| 3 | Regne Unit | 1 | 0 | 0 | 1 |
| 5 | Suècia | 0 | 1 | 1 | 2 |
| 6 | Argentina | 0 | 1 | 0 | 1 |
| 6 | Cuba | 0 | 1 | 0 | 1 |
| 6 | Portugal | 0 | 1 | 0 | 1 |
| 9 | Països Baixos | 0 | 0 | 2 | 2 |

## Referències

* ↑ «Olympedia – Sailing at the 1948 Summer Olympics». [Consulta: 16 desembre 2024].
# Reacció de Reimer-Tiemann

La reacció de Reimer-Tiemann és una reacció orgànica usada per l'orto-formilació de fenols. En el cas més simple es forma salicilaldehid.

## Mecanisme de reacció

El cloroform (1) reacciona amb una base forta per donar el carbanió del cloroform (2), que ràpidament elimina un àtom de clor, formant el diclorocarbè (3). El diclorocarbè s'uneix en la posició orto del fenòxid (5) per donar un fenol diclorometil-substituït (7). Després d'una hidròlisi bàsica, es forma el producte final (9).

## Referències

* ↑ Wynberg, Hans «The Reimer-Tiemann Reaction.» (en anglès). Chemical Reviews, 60, 2, 01-04-1960, pàg. 169-184. DOI: 10.1021/cr60204a003. ISSN: 0009-2665.
# Animal Diversity Web

Animal Diversity Web (abreviació ADW) és la pàgina web del museu de zoologia de la universitat de Michigan.

## Enllaços externs

* Pàgina web oficial d'Animal Diversity Web (anglès)
* University of Michigan Museum of Zoology (anglès)
# Askote

Askote fou un príncipat de l'Índia situat a l'actual estat d'Uttaranchal o Uttarakhand (abans a les Províncies Unides), a la vora del riu Kali, amb una superfície de 1036 km² i població el 1881 de 5.871 habitants repartits en 142 pobles. Els sobirans, de la dinastia Pal, rajputs del clan Surajbansi, que reclamen ser descendents dels rajes Katyuri antics governants de Kumaun, i van portar el títol de rajwar. Fou creat el 1279 per una suposada branca dels reis Katyuri iniciada per Abhay Pal Deo, net de l'emperador Bramh Deo, que va agafar el nom familiar de Pal; els rajwars d'Askot foren conquerits pels Chand però van conservar el seu domini pagant tribut. Va passar als britànics pel tractat de Sugauli del 1816 i pagava un tribut de 1450 rúpies. El 1845 l'estat va esdevenir un zamindari.

## Llista de rajwars

* Abhay Pal Deo 1279-? (Abhay Pal I)
* Nirbhay Pal
* Bharat Pal I
* Bhairon Pal
* Bhu Pal
* Ratan Pal
* Shankha Pal
* Shyam Pal
* Sai Pal
* Surjan Pal
* Bhoj Pal
* Bharat Pal II
* Stuti Pal
* Achhav Pal
* Trilok Pal
* Surya Pal
* Jagat Pal
* Praja Pal
* Rai Pal ? -1588
* Mahendra Pal I 1588-?
* Jait Pal
* Birbal Pal
* Amar Pal
* Abhay Pal II ?-1742
* Uchhab Pal 1742-?
* Bijay Pal
* Mahendra Pal I ?-després de 1811
* Bahadur Pal ?-1871
* Pushkar Pal 1871-?
* Gajendra Pal ?-1929
* Bikram Bahadur Pal 1929-1939
* Tikendra Bahadur Pal 1939-2000
* Bhanuraj Singh Pal 2000-

## Referències

* Genealogia per Henry Soszynski Arxivat 2009-05-27 a Wayback Machine.
# Armando Calderón Sol

Armando Calderón Sol (San Salvador (El Salvador), 24 de juny de 1948 - 9 d'octubre de 2017) fou president d'El Salvador entre l'1 de juny de 1994 i l'1 de juny de 1999, i un dels fundadors el 1981 del partit ultradretà ARENA, partit amb qui guanyà les eleccions.

## Enllaços externs

* Biografia al CIDOB (castellà)
# Jyväskylä

Jyväskylä (IPA: ['jyʋæsˌkylæ]) és una ciutat al centre de Finlàndia, vora els llacs Päijänne i Keitele. Capital de la regió de Finlàndia Central, la ciutat és coneguda com a l'«Atenes de Finlàndia» pels nombrosos centres educatius, a més, hi ha diversos edificis dissenyats per Alvar Aalto, i és seu del Ral·li de Finlàndia i del Festival d'Arts de Jyväskylä.

## Història

Jyväskylä va ser fundada el 22 de març de 1837 pel tsar Nicolau I de Rússia i construïda del no res. La vila original era entre el llac Jyväsjärvi (que està connectat al llac Päijänne) i Harju, el puig de Jyväskylä, i consistia en la major part del centre urbà actual. A començaments del segle XX la ciutat s'expandí en diverses onades. La major ampliació fou després de la Guerra de Continuació (Segona Guerra Mundial), quan els refugiats de Carèlia i d'arreu del país hi foren hostatjats. Avui en dia Jyväskylä creix en uns 1.000 habitants per any.

## Centres educatius

Jyväskylä ha sigut pionera en l'àmbit educatiu:
* El primer institut en finès, (1858)
* El primer col·legi de mestres en finès, (1863)
* El primer col·legi per a xiques en finès, (1864)
* La primera universitat d'estiu de Finlàndia, (1914)
Arran de tot això, Jyväskylä rep el malnom d'Atenes de Finlàndia.
El col·legi de mestres va esdevenir el Col·legi d'Educació el 1934, i el 1966 es va convertir en la multidisciplinària Universitat de Jyväskylä, una de les més populars de tota Finlàndia. La xifra d'estudiants a la ciutat arriba als 40.000.

## Esports

* Jyväskylä és seu del Ral·li de Finlàndia.
* El JYP de Jyväskylä és l'equip d'hoquei sobre gel professional de la ciutat.

## Personatges il·lustres

* Harri Rovanperä, conductor de ral·lis.
* Henri Toivonen, conductor de ral·lis.
* Matti Vanhanen, primer ministre de Finlàndia (2003-2010)

## Curiositats

* L'asteroide 1500 Jyväskylä rep el nom per la ciutat del seu descobridor, el finlandès Yrjö Väisälä.

## Ciutats agermanades

Jyväskylä manté una relació d'agermanament amb les següents ciutats:
* Debrecen (Hongria), des del 1970
* Esbjerg (Dinamarca), des del 1947
* Eskilstuna (Suècia), des del 1947
* Fjarðabyggð (Islàndia), des del 1958
* Iaroslavl (Rússia), des del 1966
* Niiza (Japó), des del 1997
* Potsdam (Alemanya), des del 1985
* Poznan (Polònia), des del 1974
* Stavanger (Noruega), des del 1947
* Mudanjiang (Xina), des del 1988
* Kunming (Xina), des del 2005
* municipi rural de Tartu (Estònia), des del 1991
* Ning'an (Xina)

## Vegeu també

* Ghost Brigade.

## Referències

* ↑ «Kajaani» (en anglès). Kunta Liito. [Consulta: 12 desembre 2024].

## Enllaços externs

* Jyväskylä Forum - Fòrum en anglès per a forasters a Jyväskylä Arxivat 2012-12-01 a Wayback Machine.
* Mapa de Jyväskylä Arxivat 2012-06-16 a Wayback Machine.
# Cantó de Marquise

El cantó de Marquise és un cantó francès del departament del Pas de Calais, situat al districte de Boulogne-sur-Mer. Té 21 municipis i el cap és Marquise.

## Municipis

* Ambleteuse
* Audembert
* Audinghen
* Audresselles
* Bazinghen
* Beuvrequen
* Ferques
* Hervelinghen
* Landrethun-le-Nord
* Leubringhen
* Leulinghen-Bernes
* Maninghen-Henne
* Marquise
* Offrethun
* Rety
* Rinxent
* Saint-Inglevert
* Tardinghen
* Wacquinghen
* Wierre-Effroy
* Wissant

## Història

Llista dels consellers generals successius :
| Data d'elecció | Identitat | Partit |
| 1945-1976 | Louis Le Sénéchal | SFIO, després PS |
| 1976-1988 | M. Carpentier | PS |
| 1988- | Martial Herbert | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 17.652 | 18.348 | 18.467 | 18.977 | 19.701 | 20.561 | 22.010 |
| A partir de 1990: Població sense dobles comptes |||||||
# Cantó de Boulogne-sur-Mer-Sud

El cantó de Boulogne-sur-Mer-Sud és un cantó francès del departament del Pas de Calais, situat al districte de Boulogne-sur-Mer. Té 4 municipis i part del de Boulogne-sur-Mer.

## Municipis

* Baincthun
* Boulogne-sur-Mer (part)
* Echinghen
* La Capelle-lès-Boulogne
* Saint-Martin-Boulogne

## Història

Llista dels consellers generals successius :
| Data d'elecció | Identitat | Partit |
| 1945-1949 | Henri Henneguelle | SFIO |
| 1949-1955 | M. Guillemant | Divers droite |
| 1955-1979 | Jeannil Dumortier | SFIO, després PS, després divers gauche |
| 1979-1988 | Guy Lengagne | PS |
| 1988-2011 | Alain Oguer | PS |
| 2011- | Christian Baly | PS |
| les dades anteriors no són pas conegudes ||||
# Halterofília als Jocs Olímpics d'estiu de 1948

Als Jocs Olímpics d'Estiu de 1948 celebrats a la ciutat de Londres (Regne Unit) es disputaren sis proves d'halterofília, totes elles en categoria masculina. En aquesta edició es realitzaren totes les proves en un únic dia, el 9 d'agost de 1948 a l'Earls Court Exhibition Centre, i s'introduí una nova categoria, esdevenint el primer canvi en aquesta disciplina des de l'any 1920.

## Resum de medalles

| Prova | Or | Plata | Bronze |
| Pes gall - 56 kg detalls | Joseph De Pietro | Julian Creus | Richard Tom |
| Pes ploma – 60 kg detalls | Mahmoud Fayad | Rodney Wilkes | Mohammad Jafar Salmassi |
| Pes lleuger – 67.5 kg detalls | Ibrahim Shams | Attia Hamouda | James Halliday |
| Pes mitjà – 75 kg detalls | Frank Spellman | Peter George | Kim Sung-jip |
| Pes semipesant – 82,5 kg detalls | Stanley Stanczyk | Harold Sakata | Gösta Magnusson |
| Pes pesant + 82,5 kg detalls | John Davis | Norbert Schemansky | Abraham Charite |

## Medaller

| Posició | País | | | | Total |
| 1 | Estats Units | 4 | 3 | 1 | 8 |
| 2 | Egipte | 2 | 1 | 0 | 3 |
| 3 | Regne Unit | 0 | 1 | 1 | 2 |
| 4 | Trinitat i Tobago | 0 | 1 | 0 | 1 |
| 5 | Corea | 0 | 0 | 1 | 1 |
| 5 | Iran | 0 | 0 | 1 | 1 |
| 5 | Països Baixos | 0 | 0 | 1 | 1 |
| 5 | Suècia | 0 | 0 | 1 | 1 |

## Referències

* ↑ «Olympedia – Weightlifting at the 1948 Summer Olympics». [Consulta: 16 desembre 2024].
# 3 Women

3 Women (lit. ‘3 dones’) és una pel·lícula estatunidenca de Robert Altman, estrenada l'any 1977.

## Argument

La jove Pinky Rose, arribada a Califòrnia des del fons de Texas, és contractada al centre termal de readaptació per tercera edat dirigida pel metge Mass i la Srta. Bunweil. Confien el seu aprenentatge a « Millie » Lammoreaux, una altra texana. És una dona molt sofisticada que s'identifica amb un esvelt iris groc, color que compon tot el seu univers (el seu vestuari, pis i cotxe). Millie repeteix a qui la vol la sentir els seus trucs i receptes en revistes femenines, i troba en Pinky Rosa un auditori amatent i admiratiu mentre que apunta vanament els senyors-metges del centre. Tots els migdies, els va a sorprendre en el seu refectori on, un dia, fixa al tauló la seva investigació de col·locació: Pinky postula immediatamenT.

## Repartiment

* Shelley Duvall: « Millie », Mildred Lammoreaux
* Sissy Spacek: Pinky Rosa
* Janice Rule: Willie Hart
* Robert Fortier: Edgar Hart
* Ruth Nelson: Madame Rose
* John Cromwell: Senyor Rose
* Sierra Pecheur: Srta. Bunweil
* Craig Richard Nelson: el doctor Maas
* Maysie Hoy: Doris
* Belita Moreno: Alzira
* Leslie Ann Hudson: Polly
* Patricia Ann Hudson: Peggy
* Beverly Ross: Deidre
* John Darvey: el doctor Morton

## Premis i nominacions
### Premis

* Festival de Canes 1977: premi d'interpretació femenina a Shelley Duvall.
* Nova York Film Critics Circle 1977: Sissy Spacek, millor actriu en un segon paper.

### Nominacions

* Festival de Canes 1977: Robert Altman nominat per la Palma d'or.
* BAFTA 1978: Shelley Duvall nominada pel BAFTA a la millor actriu.

## Rodatge

* Interiors: Studios Twentieth Century Fox
* Exteriors: Desert Hot Springs/Vallée de Coachella, Palm Springs (Califòrnia)

## Referències

* ↑ «3 Women». The New York Times.
* 1 2 «Festival de Cannes: A Child in the Crowd». festival-cannes.com. Arxivat de l'original el 27 September 2012. [Consulta: 10 maig 2009].
* ↑ «'Annie Hall' Picked as Best of '77 By National Film Critics Society». The New York Times, 20-12-1977 [Consulta: 3 gener 2018].
* ↑ «Actress in 1978». British Academy of Film and Television Arts. [Consulta: 21 novembre 2016].

## Enllaços externs

* Fitxa de la pel·lícula a Spirituality & Practice
# Animal Magnetism

Animal Magnetism és el setè àlbum d'estudi del grup de Heavy Metal alemany Scorpions. Amb el disc es va iniciar una etapa de comercialització, que significaria un gran ascens al mercat musical dels Estats Units. Va ser certificat per la RIAA amb Or el 8 de març de 1984 i Platí el 28 d'octubre de 1991.

## Llista de cançons

* "Make It Real" (Rudolf Schenker, Herman Rarebell) – 3:49
* "Don't Make No Promises (Your Body Can't Keep)" (Matthias Jabs, Rarebell) – 2:55
* "Hold Me Tight" (Schenker, Klaus Meine, Rarebell) – 3:53
* "Twentieth Century Man" (Schenker, Meine) – 3:00
* "Lady Starlight" (Schenker, Meine) – 6:11
* "Falling in Love" (Rarebell) – 4:09
* "Only a Man" (Schenker, Meine, Rarebell) – 3:32
* "The Zoo" (Schenker, Meine) – 5:28
* "Animal Magnetism" (Schenker, Meine, Rarebell) – 5:56

### Cançó extra

* "Hey You" (cantat per Rudolf Schenker) (no està en totes les versions)

## Formació

* Klaus Meine: Cantant
* Rudolf Schenker: Guitarra
* Matthias Jabs: Guitarra
* Francis Buchholz: Baix
* Herman Rarebell: bateria
* Produït per Dieter Dierks per a Breeze-Music

## Enllaços externs

* (anglès) (alemany) Web oficial Arxivat 2009-01-16 a Wayback Machine.
# Assentament d'Aranyos

L'assentament d'Aranyos (en hongarès; en llatí: Sedes Aurata; en romanès: Scaunul Arieşului) era la seu (unitat administrativa territorial) dels sículs de Transsilvània que vivien a la vall del riu Arieş (hongarès: Aranyos).
Als guàrdies sículs lliures se'ls va concedir una part de les terres del rei al voltant de l'antic castell de Turda (en ruïnes, avui a la zona de Moldovenești), com a recompensa al coratge que van demostrar en les batalles contra els tàtars. Aquí es van establir a 21 pobles, cap al 1270. Aquesta va ser la nova seu de Székely, perquè els altres territoris de sículs (terra de sículs) es van poblar anteriorment.
El centre de la seu era una petita ciutat de mercat (oppidum), Felvinc, actual poble de Unirea.
A la fi de segle xix, quan el sistema administratiu del Regne d'Hongria va ser reorganitzat, la Seu es va unir amb el comtat de tord i el comtat de Torda-Aranyos va ser creat.
La regió forma part avui dels comtats d'Alba i de Cluj a Romania. Els assentaments, actuals o antics, es troben ara a les següents localitats: Lunca Mureșului, Ocna Mureș, Mirăslău, Rimetea i Unirea al comtat d'Alba; i Călărași, Mihai Viteazu, Moldovenești i Turda al comtat de Cluj.

## Referències

* ↑ Attila M. Szabó: Historical and Administrative Toponymy of Transylvania, the Banat and Partium. Miercurea-Ciuc, 2003, pp. II/1079-80.